chhatramani/nepal_legal_regulations_corpus_np huggingface dataset:
राष्ट्रिय महिला आयोग नियमावली २०७८ (National Women's Commission Regulation, 2021)

२७. आयोगका कर्मचारीको आचरण: आयोगका कर्मचारीले प्रचलित कानूनमा उल्लिखित आचरणका अतिरिक्त देहाय बमोजिमका आचरण पालना गर्नु पर्नेछ:- । (क) तोकिएको समयमा आयोगमा हाजिर हुनुपर्ने, । (ख) आफ्नो जिम्मेवारी लगनशीलताका साथ सम्पादन गर्ने, । (ग) आयोगमा हाजिर भएपछि आयोग सम्बन्धी काम बाहेक अरु कुनै काममा आफू माथिको अधिकारीलाई नसोधी आफ्नो काम छोडी कार्यालय समयमा अन्यत्र जान नहुने, । (घ) सबै सेवाग्राही प्रति शिष्ट र मर्यादित व्यवहार गर्ने, । (ङ) आयोगको गरिमा र मर्यादा राखी कार्य सम्पादन गर्ने, । (च) आयोगको कार्यालयभित्र, बाहिर र अन्य संघ संस्थाको समन्वयमा गरिने कार्य गर्दा व्यवहार तथा अभिव्यक्ति शिष्ट, मर्यादित र लैङ्गिक संवेदनशील हुनुपर्ने, । (छ) जिम्मेवारीलाई मर्यादापूर्वक वहन गरी निष्पक्ष, स्वच्छ तथा छरितो रूपमा कार्य सम्पादन र सेवा प्रदान गर्ने, । (ज) कार्यालयभित्र तथा बाहिर लैङ्गिक भेदभाव, घरेलु हिंसा, यौनजन्य हिंसा, दुर्व्यवहार (शारीरिक, मानसिक तथा मौखिक) गर्न नहुने, । (झ) आयोगको गम्भीर प्रकृतिका काम र सेवामा आवश्यक गोपनीयता र संवेदनशीलता अपनाउने, । (ञ) कसैलाई पनि जातीय, वर्गीय, शारीरिक अशक्तता, वैवाहिक स्थिति, लैङ्गिक पहिचान, यौनिकता जस्ता सामाजिक विविधताको आधारमा भेदभाव नगर्ने, । (ट) आफूभन्दा माथिका सबै कर्मचारी, स्वयंसेवकहरूप्रति उचित आदर प्रकट गर्ने र आफू मातहतका कर्मचारी, स्वयंसेवकहरूप्रति उचित व्यवहार गर्ने, । (ठ) कसैलाई पनि मानसिक तथा शारीरिक यातना दिन नहुने । परिच्छेद-५ । विविध । २८. निर्णय बदर हुने: (१) ऐनको दफा १८ विपरित कुनै सदस्य आयोगको निर्णय प्रक्रियामा सहभागी भई गरेको निर्णय र सो सँग सम्बन्धित आयोगको काम कारबाही समेत बदर हुनेछ । तर त्यस्तो निर्णयबाट कसैको हानि, नोक्सानी नभएको र कसैलाई कुनै दायित्व सिर्जना नभएको अवस्थामा स्वार्थ बाझिने पदाधिकारी संलग्न भई निर्णय गरेको कारणले मात्र त्यस्तो निर्णय बदर हुने छैन । (२) आफ्नो स्वार्थ बाझिने विषयमा गरेको निर्णयबाट कसैलाई हानि, नोक्सानी भएको रहेछ भने त्यस्तो हानि, नोक्सानीको दायित्व सम्बन्धित पदाधिकारीमा रहनेछ । २९. मुद्दा चलाउन बाधा नपर्ने: फौजदारी कसूर मानिने कुनै विषयमा यस नियमावली बमोजिम परेको उजुरीका आधारमा आयोगबाट छानबिन तथा कारबाही भएको कारणबाट मात्र अन्य कानून बमोजिम मुद्दा चलाउन बाधा पर्ने छैन । ३०. पुनःस्थापना तथा सेवा केन्द्र सम्बन्धी व्यवस्था: (१) उजुरीको कारबाहीको सिलसिलामा पीडित वा निजको साक्षीलाई जीविकोपार्जनको लागि अल्पकालीन आश्रयस्थल वा सेवा केन्द्रमा बस्नुपर्ने वा जीविकोपार्जन सम्बन्धी सहयोगको आवश्यकता भएमा पीडितले त्यसको पर्याप्त र विश्वसनीय आधार खुलाई आयोग वा कार्यालयमा निवेदन दिन सक्नेछ । (२) उपनियम (१) बमोजिम निवेदन पर्न आएमा त्यस्तो निवेदनबाट पीडित वा निजको साक्षीलाई अल्पकालीन आश्रयस्थल वा सेवा केन्द्रमा राख्नुपर्ने देखिएमा आयोग वा कार्यालयले त्यस्तो पीडित वा निजको साक्षीलाई जीविकोपार्जनका साथै अल्पकालीन आश्रयस्थल वा सेवा केन्द्रमा राख्नको लागि सोसँग सम्बन्धित देहायका कार्यहरू गर्नु पर्नेछ:- । (क) अल्पकालीन आश्रयस्थल वा सेवा केन्द्रमा आश्रयको लागि सम्बन्धित निकाय समक्ष लेखी पठाउने, ।
राष्ट्रिय महिला आयोग नियमावली २०७८ (National Women's Commission Regulation, 2021)

(क) अल्पकालीन आश्रयस्थल वा सेवा केन्द्रमा आश्रयको लागि सम्बन्धित निकाय समक्ष लेखी पठाउने, । (ख) सीपमूलक तथा आयमूलक तालिम तथा रोजगारीको लागि सम्भव भएसम्म सम्बन्धित सरकारी तथा गैरसरकारी निकायमा सहयोगको लागि अनुरोध गरी पठाउने, । (ग) आवश्यकता अनुसार पीडित तथा पीडितमा आश्रित बालबालिकाको निःशुल्क शिक्षा तथा स्वास्थ्य उपचारको लागि सम्बन्धित निकायमा सहयोगको लागि अनुरोध गरी पठाउने । (३) उपनियम (२) बमोजिम लेखी आएमा सम्बन्धित अल्पकालीन आश्रयस्थल वा सेवा केन्द्रले सो केन्द्रमा राख्ने व्यवस्था मिलाई सोको जानकारी आयोग वा सम्बन्धित कार्यालयलाई गराउनु पर्नेछ । ३१. गोपनीयता राख्नु पर्ने: उजुरीकर्ता, पीडित र साक्षीको व्यक्तिगत परिचय, आवास, सम्पत्ति, लिखत, तथ्याङ्क वा अन्य आवश्यक सूचना कानून बमोजिम गोप्य रहनेछ । ३२. आन्तरिक कार्यविधि आफैँ व्यवस्थित गर्न सक्ने: यस नियमावलीमा लेखिएका कुरामा यसै नियमावली बमोजिम हुनेछ र सोदेखि बाहेक अरू आन्तरिक कार्यविधि आयोग आफैँले व्यवस्थित गर्न सक्नेछ । ३३. अनुसूचीमा हेरफेर तथा थपघट गर्न सक्ने: आयोगले नेपाल राजपत्रमा सूचना प्रकाशन गरी अनुसूचीमा आवश्यक हेरफेर तथा थपघट गर्न सक्नेछ । ३४. खारेजी र बचाउ: (१) राष्ट्रिय महिला आयोग नियमावली, २०६५ खारेज गरिएको छ । (२) राष्ट्रिय महिला आयोग नियमावली, २०६५ बमोजिम भए गरेका काम कारबाही यसै नियमावली बमोजिम भए गरेको मानिनेछ । अनुसूची-१ । (नियम ५ को उपनियम (१) र (३) सँग सम्बन्धित) । उजुरीको ढाँचा । श्री राष्ट्रिय महिला आयोग, । भद्रकालीप्लाजा, काठमाडौँ । विषय :- । १. पीडितको विवरण । (क) नाम: । (ख) आमाको नाम: । (ग) बाबुको नाम: । (घ) ठेगाना: - । स्थायी : । फोन नं. मोबाइल: । हालको ठेगाना : । फोन/मोबाइल : ई-मेल : । (ङ) लिङ्ग: पुरुष/महिला/अन्य (यदि अन्य हो भने खुलाउनुहोस्) । (च) वैवाहिक स्थिति: विवाहित/अविवाहित/सम्बन्ध विच्छेद भएको/एकल । (छ) राष्ट्रयिता: (ज) उमेर: वर्ष । (झ) पेशा: (ञ) जाति: (ट) धर्म: । (ठ) शिक्षा: । (ड) बालबालिका भए: - छोरा: छोरी: अन्य: । (ढ) अपाङ्गता: छ/छैन (यदि छ भने खुलाउनुहोस्) । २. उजुरीकर्ताको विवरण (यदि उजुरीकर्ता पीडित होइन भने) । (क) नाम/संस्था: । (ख) ठेगाना: । (ग) फोन/मोबाइल: इमेल: । (घ) पीडितसँगको नाता/सम्बन्ध: । ३. पीडकको विवरण (यदि तपाईं चिन्नुहुन्छ भने) । (क) पीडकको नाम: । (ख) ठेगाना: । (ग) फोन/मोबाइल: इमेल: । (घ) यदि पीडकलाई चिन्नुहुन्न भने पीडकको पहिचानका चिन्ह तथा विवरणहरू खुलाउनुहोस् । ४. उजुरीको विस्तृत विवरण :- । (क) घटना घटेको मिति: समय: बजे । (ख) घटना भएको स्थान: । (ग) घटनाको विवरण: । ५. घटनाबाट आफूमाथि परेको शारीरिक, मानसिक वा अन्य असर । (क) के उक्त घटनाबाट तपाईं विस्थापित हुनुभएको छ? । छ छैन । (ख) के तपाईंले उक्त घटनाको सम्बन्धमा कुनै अन्य निकायमा उजुरी गर्नु भएको छ? । छ छैन । यदि छ भने कहाँ । ६. उजुरीसँग सम्बद्ध अन्य प्रमाणहरू:- । (क) घटनाका साक्षीहरू (कृपया एकभन्दा बढी साक्षी भए पाना थप्नुहोस्) । साक्षीको नाम : । ठेगाना: फोन/मोबाइल : । साक्षीले दिनसक्ने सम्भावित सूचना : । (ख) उजुरीलाई सहयोग पुर्‍याउने लिखत वा दसी प्रमाणहरू: - । १. । २. । (ग) उजुरीसँगै राखिएका प्रमाणहरू:- । १. । २. । ७. आयोगसँग माग गरिएको उपचार : । ८. उजुरीकर्ताको हस्ताक्षर (मलाई थाहा भएसम्म यसमा लेखिएको व्यहोरा ठीक, साँचो हो) । निवेदकको,- । दस्तखत: । नाम : । मिति : । अनुसूची-२ । (नियम ६ को उपनियम (१) सँग सम्बन्धित) । राष्ट्रिय महिला आयोग ।
राष्ट्रिय महिला आयोग नियमावली २०७८ (National Women's Commission Regulation, 2021)

१. । २. । (ग) उजुरीसँगै राखिएका प्रमाणहरू:- । १. । २. । ७. आयोगसँग माग गरिएको उपचार : । ८. उजुरीकर्ताको हस्ताक्षर (मलाई थाहा भएसम्म यसमा लेखिएको व्यहोरा ठीक, साँचो हो) । निवेदकको,- । दस्तखत: । नाम : । मिति : । अनुसूची-२ । (नियम ६ को उपनियम (१) सँग सम्बन्धित) । राष्ट्रिय महिला आयोग । उजुरी दर्ता किताबको ढाँचा । राष्ट्रिय महिला आयोग । उजुरी दर्ता किताब । आ.व. । क्र.सं. दर्ता मिति उजुरवालाको नाम, थर र ठेगाना पीडितको नाम, थर र ठेगाना पीडकको नाम, थर र ठेगाना उजुरीको संक्षिप्त विवरण अन्य निकायमा सिफारिस कैफियत । अनुसूची-३ । (नियम ७ को उपनियम (२) सँग सम्बन्धित) । आयोग/कार्यालयबाट जारी हुने म्यादको ढाँचा । राष्ट्रिय महिला आयोग/कार्यालयबाट जारी भएको नामको म्याद । तपाईंले/संस्थाले जिल्ला गाउँपालिका/नगरपालिका/वडा नं टोल बस्ने श्री उपर घरेलु हिंसा/महिला हिंसा/महिला अधिकारको प्रयोग गर्न नदिएको/महिला अधिकारको प्रयोग गर्नबाट वञ्चित गरेको भनी जिल्ला गाउँपालिका/नगरपालिका/वडा नं टोल बस्ने श्री ले यस आयोग/कार्यालयमा उजुरी दिएको/आयोग आफैंले जानकारी प्राप्त गरेकोले सो सम्बन्धमा यो सूचना प्राप्त भएको मितिले बाटोको म्याद बाहेक दिन भित्र आफ्नो विवरण सहित उपस्थित हुन यो म्याद जारी गरिएको छ । तपाईंले प्रस्तुत म्याद बमोजिमको आवश्यक विवरण लिई तोकिएको म्यादभित्र उपस्थित हुन नआएमा कानून बमोजिम कारबाही हुनेछ । म्याद जारी गर्नेको,- । दस्तखत : । नामथर: । पद: । मिति: । इति संवत् साल महिना गते रोज शुभम् । अनुसूची-४ । (नियम १४ को उपनियम (२) सँग सम्बन्धित) । उजुरी खारेज गरिएको/तामेलीमा राखिएको सूचनाको ढाँचा । विषय: उजुरी खारेज गरिएको/तामेलीमा राखिएको सूचना । श्री । तपाईंले जिल्ला गाउँपालिका/नगरपालिका वडा नं टोल बस्ने श्री ले घरेलु हिंसा/महिला हिंसा/महिला अधिकारको प्रयोग गर्न नदिएको/महिला अधिकारको प्रयोग गर्नबाट वञ्चित गरेको भनी मिति मा आयोग/कार्यालय समक्ष दिनु भएको उजुरी देहायको आधारमा आयोगबाट खारेज गरिएको/तामेलीमा राखिएकोले राष्ट्रिय महिला आयोग नियमावली, २०७८ को नियम १४ को उपनियम (२) को प्रयोजनका लागि यो सूचना दिइएको छ । उजुरी खारेज गरिएको/तामेलीमा राखिएको आधार । १ । २ । ३ । प्रमाणित गर्नेको सही :- । इति संवत् साल महिना गते रोज शुभम् । अनुसूची-५ । (नियम १७ को उपनियम (१) सँग सम्बन्धित) । मेलमिलापको लागि दिइने निवेदनको ढाँचा । राष्ट्रिय महिला आयोग समक्ष पेश गरेको । निवेदन । विषय: मेलमिलापद्वारा विवाद समाधान गरी पाऊँ । उजुरी नं. । यस राष्ट्रिय महिला आयोगमा म/हामी निवेदक/निवेदकहरु पक्ष/विपक्ष भई विचाराधीन रहेको विवादमा मेलमिलापद्वारा समस्या समाधानको पहल गर्न म/हामी इच्छुक भएकाले मेलमिलापद्वारा विवाद समाधान गरी पाउन यो निवेदन गरेको छु/छौं । विवादको पक्ष/पक्षहरु: । दस्तखत: । नाम थर: । स्थायी ठेगाना: । अस्थायी ठेगाना: । सम्पर्क टेलिफोन नं.: । दस्तखत: । नाम थर: । स्थायी ठेगाना: । अस्थायी ठेगाना: । सम्पर्क टेलिफोन नं.: । दस्तखत: । नाम थर: । स्थायी ठेगाना: । अस्थायी ठेगाना: । सम्पर्क टेलिफोन नं.: । अनुसूची-६ । (नियम १७ को उपनियम (३) सँग सम्बन्धित) । मेलमिलापको ढाँचा । राष्ट्रिय महिला आयोग । उजुरी नं. । उजुरी मिति: । यस आयोगमा परेको उजुरी उपर छलफल हुँदा मेलमिलाप गर्न चाहने पक्षहरुबाट मेलमिलाप गर्ने निवेदन पर्न आएकोले दुवै पक्षलाई मेलमिलाप गर्दा हुनसक्ने परिणाम र प्रभाव समेत सम्झाई बुझाई देहाय बमोजिम यो मिलापत्र गरिएको छ ।
राष्ट्रिय सतर्कता केन्द्र (कार्य सञ्चालन) नियमावली २०६५ (National Vigilance Centre (Operation Regulation, 2008)

राष्ट्रिय सतर्कता केन्द्र (कार्य सञ्चालन) नियमावली, २०६५ । नेपाल राजपत्रमा प्रकाशन मिति । २०६५ । १२ । ४ । भ्रष्टाचार निवारण ऐन, २०५९ को दफा ६४ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "राष्ट्रिय सतर्कता केन्द्र (कार्य सञ्चालन) नियमावली, २०६५" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा- । (क) "ऐन" भन्नाले भ्रष्टाचार निवारण ऐन, २०५९ सम्झनु पर्छ । (ख) "केन्द्र" भन्नाले राष्ट्रिय सतर्कता केन्द्र सम्झनु पर्छ । (ग) "प्रमुख" भन्नाले केन्द्रको प्रमुख अधिकृत सम्झनु पर्छ । (घ) "आयोजना" भन्नाले सरकारी कार्यालय वा सार्वजनिक संस्थाको तर्फबाट सम्पन्न गरिने पूर्वाधार संरचनासँग सम्बन्धित देहायको काम सम्झनु पर्छ:- । (१) प्रारुप तयारी, सम्भाव्यता अध्ययन र डिजाइन, । (२) सेवा, वस्तु वा निर्माण सामग्रीको खरिद वा प्राप्ति, । (३) निर्माण कार्य, । (४) निर्माणपछिको सञ्चालन, मर्मत सम्भार तथा पुनःनिर्माण । (ङ) "प्राविधिक परीक्षण" भन्नाले नियम १४ बमोजिम गरिने आयोजनाको प्राविधिक परीक्षण सम्झनु पर्छ । (च) "प्राविधिक परीक्षक" भन्नाले आयोजनाको प्राविधिक परीक्षण गर्न नियम १५ को उपनियम (३) बमोजिम खटिएको व्यक्ति सम्झनु पर्छ । (छ) "सरकारी कार्यालय" भन्नाले नेपाल सरकारका मन्त्रालय, विभाग वा सो अन्तर्गतका निकाय सम्झनु पर्छ । परिच्छेद-२ । सूचना सङ्कलन सम्बन्धी व्यवस्था । ३. सूचना सङ्कलन गर्ने: सरकारी कार्यालय वा सार्वजनिक संस्थाबाट सम्पादन हुने काममा अनियमितता भएको भन्ने सम्बन्धमा केन्द्रले देहायका कुनै माध्यमबाट सूचना सङ्कलन गर्न सक्नेछ:- । (क) केन्द्रमा प्राप्त लिखित वा मौखिक उजुरी, । (ख) कुनै पत्रपत्रिका, अनुसन्धानात्मक लेख वा प्रतिवेदनमा समावेश विवरण वा सूचना, । (ग) सम्बन्धित सरकारी कार्यालय वा सार्वजनिक संस्थामा गरिएको स्थलगत निरीक्षण वा अनुगमनबाट प्राप्त प्रतिवेदन, । (घ) विद्युतीय सञ्चार माध्यमबाट प्रकाशित वा प्रसारित समाचार वा सूचना । ४. उजुरी दिन सक्ने: (१) कसैले कुनै सरकारी कार्यालय वा सार्वजनिक संस्थाबाट सम्पादन हुने काममा अनियमितता भएको वा हुन लागेको थाहा पाएमा सम्भव भएसम्म देहायका कुराहरु खुलाई आफ्नो नाम उल्लेख गरी वा नगरी केन्द्र समक्ष उजुरी दिन सक्नेछ:- । (क) उजुरीको विषय, । (ख) अनियमितता भएको वा हुन लागेको सरकारी कार्यालय वा सार्वजनिक संस्थाको नाम तथा त्यस्तो कार्यालय वा संस्थामा कार्यरत सार्वजनिक पद धारण गरेको व्यक्ति र सो कार्यमा संलग्न अन्य कुनै व्यक्ति भए निजको समेत नाम, थर, वतन, । (ग) उजुरीलाई पुष्टी गर्ने कुनै प्रमाण वा सो सम्बन्धी विवरण, । (घ) सोही विषयमा अन्य कुनै निकायमा पनि उजुरी दिएको भए सोको विवरण, । (ङ) अन्य आवश्यक कुराहरु । (२) उपनियम (१) बमोजिमको उजुरी हुलाक, टेलिफोन वा अन्य कुनै विद्युतीय माध्यमबाट वा स्वयम् उपस्थित भई लिखित वा मौखिक रुपमा समेत दिन सकिनेछ । (३) उपनियम (२) बमोजिम टेलिफोन वा मौखिक रुपमा प्राप्त हुन आएको उजुरीलाई केन्द्रले लेखबद्ध गरी प्रमाणित गरी राख्नु पर्नेछ ।
राष्ट्रिय सतर्कता केन्द्र (कार्य सञ्चालन) नियमावली २०६५ (National Vigilance Centre (Operation Regulation, 2008)

(ङ) अन्य आवश्यक कुराहरु । (२) उपनियम (१) बमोजिमको उजुरी हुलाक, टेलिफोन वा अन्य कुनै विद्युतीय माध्यमबाट वा स्वयम् उपस्थित भई लिखित वा मौखिक रुपमा समेत दिन सकिनेछ । (३) उपनियम (२) बमोजिम टेलिफोन वा मौखिक रुपमा प्राप्त हुन आएको उजुरीलाई केन्द्रले लेखबद्ध गरी प्रमाणित गरी राख्नु पर्नेछ । ५. प्रारम्भिक छानवीन गर्ने: नियम ३ वा ४ बमोजिम सूचना सङ्कलन वा उजुरी प्राप्त भएपछि केन्द्रले त्यस्तो सूचना वा उजुरी उपर आवश्यक जाँचबुझ वा प्रारम्भिक छानवीन गरी कारबाही अघि बढाउनु पर्नेछ । ६. उजुरीकर्तालाई जानकारी गराउने: नियम ४ बमोजिम आफ्नो नाम किटान गरी उजुरी दिने व्यक्तिले सो उजुरी उपर भएको कारबाहीको जानकारी माग गरेमा त्यस्तो उजुरीको सम्बन्धमा भए गरेको कारबाहीको जानकारी केन्द्रले सम्बन्धित उजुरीकर्तालाई गराउनु पर्नेछ । परिच्छेद-३ । सतर्क गराउने सम्बन्धी व्यवस्था । ७. अनुगमन गर्ने: (१) केन्द्रले सरकारी कार्यालय र सार्वजनिक संस्थाको देहायका विषयमा नियमित अनुगमन गर्ने वा गराउनेछ:- । (क) आर्थिक, प्रशासनिक तथा प्राविधिक कामको सम्पादन, । (ख) जनतालाई पुर्‍याउनु पर्ने सेवा, सुविधा कानून बमोजिम भए वा नभएको, । (ग) नेपाल सरकारले भ्रष्टाचारका विरुद्धमा समय समयमा जारी गरेका रणनीति, कार्यनीति, कार्यक्रमको कार्यान्वयन भए वा नभएको विषय, । (घ) सम्पादन हुने काममा ढिलासुस्ती वा अनियमितता भए वा नभएको, । (ङ) त्यस्ता कार्यालय वा संस्थाबाट प्रदान हुने सेवा, सुविधा र सोसँग सम्बन्धित अन्य विषय । (२) केन्द्रले उपनियम (१) बमोजिमको अनुगमन नियम ३ बमोजिम सङ्कलित सूचना वा नियम ४ बमोजिम प्राप्त उजुरीको आधार समेत गर्न गराउन सक्नेछ । (३) उपनियम (१) बमोजिम अनुगमन गर्दा कुनै सरकारी कार्यालय वा सार्वजनिक संस्थाबाट सम्पादन हुनु पर्ने काम नियमित तरिकाले भएको नदेखिएमा केन्द्रले छिटो, छरितो र प्रभावकारी किसिमबाट काम सम्पादन गर्नको लागि त्यस्तो सरकारी कार्यालय वा सार्वजनिक संस्थालाई आवश्यक सुझाव वा निर्देशन दिन सक्नेछ । ८. सतर्क गराउने तथा कारबाहीको लागि लेखी पठाउने: (१) नियम ७ बमोजिम अनुगमन गर्दा कुनै सरकारी कार्यालय वा सार्वजनिक संस्थामा कुनै किसिमको अनियमित हुन लागेको वा नियमित रुपमा काम नभएको पाइएमा केन्द्रले त्यस्तो सरकारी कार्यालय वा सार्वजनिक संस्थाको प्रमुख र त्यस्तो काममा प्रत्यक्ष संलग्न कर्मचारीलाई सो विषयमा लिखित रुपमा सतर्क गराउन सक्नेछ । (२) नियम ७ बमोजिम अनुगमन गर्दा कुनै सरकारी कार्यालय वा सार्वजनिक संस्थालाई दिइएको सुझाव कार्यान्वयन नगरेको वा कुनै अनियमितता भएको पाइएमा वा केन्द्रले दिएको सुझाव वा निर्देशन कार्यान्वयन नभएमा त्यस्तो कार्यालय वा संस्थाको प्रमुख वा सम्बन्धित कर्मचारी उपर प्रचलित कानून बमोजिम कारबाही चलाउन सम्बन्धित निकायमा लेखी पठाउन सक्नेछ ।
राष्ट्रिय सतर्कता केन्द्र (कार्य सञ्चालन) नियमावली २०६५ (National Vigilance Centre (Operation Regulation, 2008)

(३) उपनियम (१) बमोजिम सतर्क गराउँदा पनि त्यस्तो सरकारी कार्यालय वा सार्वजनिक संस्थाबाट सम्पादन हुने काममा सम्बन्धित प्रमुख वा कर्मचारीले कुनै सुधार नगरेमा वा निजलाई सतर्क गराइएको विषय पालना नगरेमा केन्द्रले त्यस्तो प्रमुख वा कर्मचारीको अभिलेख राखी निज उपर आवश्यक विभागीय कारबाहीको लागि अख्तियारवाला समक्ष र प्रचलित कानून बमोजिम अन्य कारबाही गर्नु पर्ने भए अख्तियार दुरुपयोग अनुसन्धान आयोग समक्ष लेखी पठाउनु पर्नेछ । परिच्छेद-४ । सम्पत्ति विवरण र आयको अनुगमन । ९. सम्पत्ति विवरण: (१) प्रत्येक सरकारी कार्यालय, सार्वजनिक संस्था वा अन्य निकायले आफ्नो आफ्नो कार्यालय, संस्था वा निकायमा कार्यरत सार्वजनिक पद धारण गरेको व्यक्तिलाई ऐनको दफा ५० बमोजिम तोकिएको म्यादभित्र सम्पत्ति विवरण पेश गर्न लगाउनु पर्नेछ । (२) मन्त्रालय वा केन्द्रीय स्तर मातहतको सरकारी कार्यालय, सार्वजनिक संस्था वा निकायले उपनियम (१) बमोजिमको म्यादभित्र सम्पत्ति विवरण पेश गर्ने तथा नगर्ने सार्वजनिक पद धारण गरेको व्यक्तिको नाम पद सहितको विवरण खुलाई त्यस्तो म्याद समाप्त भएको एक महिनाभित्र सम्बन्धित मन्त्रालय वा केन्द्रीय स्तरको निकाय समक्ष पठाउनु पर्नेछ । (३) उपनियम (२) बमोजिम विवरण प्राप्त भएपछि सम्बन्धित मन्त्रालय वा केन्द्रीयस्तरको निकायले सो उपनियम बमोजिमको म्याद समाप्त भएको मितिले एक महिनाभित्र आफ्नो कार्यालय र मातहतको सरकारी कार्यालय, सार्वजनिक संस्था वा निकायबाट प्राप्त विवरण केन्द्रमा पठाउनु पर्नेछ । १०. आयको अनुगमन गर्ने: (१) नियम ९ बमोजिम प्राप्त हुन आएको विवरणको सम्बन्धमा केन्द्रले देहाय बमोजिम अनुगमन गर्नेछ:- । (क) सार्वजनिक पद धारण गरेको व्यक्तिले नियमित रुपमा सम्पत्ति विवरण पेश गरे वा नगरेको, । (ख) खण्ड (क) बमोजिम पेश भएको सम्पत्ति विवरण राख्न तोकिएको सरकारी कार्यालय, सार्वजनिक संस्था वा निकायले नियमित रुपमा त्यस्तो सम्पत्ति विवरण राखे वा नराखेको । (२) उपनियम (१) बमोजिम अनुगमन गर्दा सार्वजनिक पद धारण गरेको कुनै व्यक्तिले सम्पत्ति विवरण पेश गरेको नदेखिएमा केन्द्रले त्यस्तो व्यक्ति उपर ऐनको दफा ५० को उपदफा (३) बमोजिमको कारबाही गर्नका लागि अख्तियार दुरुपयोग अनुसन्धान आयोग समक्ष लेखी पठाउन सक्नेछ । परिच्छेद-५ । निगरानी, छड्के जाँच तथा अन्वेषण सम्बन्धी व्यवस्था । ११. निगरानी तथा छड्के जाँच सम्बन्धी व्यवस्था: (१) केन्द्रले भ्रष्टाचार हुन सक्ने सरकारी कार्यालय वा सार्वजनिक संस्थाको काममा नियमित निगरानी राख्न वा छड्के जाँच गर्न सक्नेछ र सो प्रयोजनको लागि केन्द्रमा कार्यरत कुनै कर्मचारीलाई खटाउन सक्नेछ । (२) उपनियम (१) बमोजिम केन्द्रबाट खटाई जाने कर्मचारीले आफुलाई सुम्पिएको कार्य सम्पन्न गरेको सात दिनभित्र सो सम्बन्धमा भए गरेको काम कारबाहीको यथार्थ विवरण उल्लेख गरी आफ्नो राय सहितको प्रतिवेदन केन्द्र समक्ष पेश गर्नु पर्नेछ । १२. अन्वेषण सम्बन्धी व्यवस्था: (१) सरकारी कार्यालय वा सार्वजनिक संस्थाबाट सम्पादन हुने काममा अनियमितता भएको छ भन्ने सम्बन्धमा केन्द्रलाई लागेमा केन्द्रले सो सम्बन्धी अन्वेषणको लागि केन्द्रमा कार्यरत अधिकृतस्तरको कुनै कर्मचारीलाई खटाउन सक्नेछ ।
राष्ट्रिय सतर्कता केन्द्र (कार्य सञ्चालन) नियमावली २०६५ (National Vigilance Centre (Operation Regulation, 2008)

१२. अन्वेषण सम्बन्धी व्यवस्था: (१) सरकारी कार्यालय वा सार्वजनिक संस्थाबाट सम्पादन हुने काममा अनियमितता भएको छ भन्ने सम्बन्धमा केन्द्रलाई लागेमा केन्द्रले सो सम्बन्धी अन्वेषणको लागि केन्द्रमा कार्यरत अधिकृतस्तरको कुनै कर्मचारीलाई खटाउन सक्नेछ । (२) उपनियम (१) बमोजिम अन्वेषणको लागि खटिई जाने कर्मचारीले अन्वेषणको सिलसिलामा माग गरेको आवश्यक जानकारी, सूचना, विवरण तथा कागजात सम्बन्धित सरकारी कार्यालय वा सार्वजनिक संस्थाको प्रमुखले उपलब्ध गराउनु पर्नेछ । (३) अन्वेषण गर्ने कर्मचारीले उपनियम (२) बमोजिम प्राप्त जानकारी, सूचना, विवरण तथा कागजातका आधारमा कुनै कुराको सम्बन्धमा थप जानकारी लिनु पर्ने देखेमा सम्बन्धित पदाधिकारी, कर्मचारी वा अन्य कुनै व्यक्तिसँग सो सम्बन्धमा लिखित जानकारी माग गर्न सक्नेछ । (४) अन्वेषण गर्ने कर्मचारीले अन्वेषणको सिलसिलामा अन्य निकायको सहयोग आवश्यक देखेमा त्यस्तो निकायसँग सहयोग माग गर्न सक्नेछ र यसरी सहयोग माग गरेमा सहयोग उपलब्ध गराउनु सम्बन्धित निकायको कर्तव्य हुनेछ । (५) उपनियम (१) बमोजिम अन्वेषण गर्ने कर्मचारीले आफूलाई सुम्पिएको कार्य सम्पन्न गरेको सातदिन भित्र सो सम्बन्धमा भए गरेको काम कारबाहीको यथार्थ विवरण उल्लेख गरी आफ्नो राय सहितको प्रतिवेदन केन्द्र समक्ष पेश गर्नु पर्नेछ । (६) उपनियम (५) बमोजिम प्राप्त प्रतिवेदनबाट कुनै कर्मचारी वा व्यक्ति उपर कारबाही गर्नु पर्ने देखिएमा केन्द्रले सम्बन्धित निकायमा लेखी पठाउनु पर्नेछ । परिच्छेद-६ । प्राविधिक परीक्षण सम्बन्धी व्यवस्था । १३. प्राविधिक परीक्षण गर्ने: केन्द्रले सरकारी कार्यालय वा सार्वजनिक संस्थाबाट निर्माण वा सञ्चालन गरिने आयोजनाको आवश्यकतानुसार प्राविधिक परीक्षण गर्नेछ । १४. परीक्षण गर्ने कुराहरू: (१) केन्द्रले आयोजनाको प्राविधिक परीक्षण गर्दा सोको लागत, समय, गुणस्तर, प्रभावकारिता र प्राप्त उपलब्धी समेतलाई विचार गरी देहायका कुराहरूको परीक्षण गर्नेछ:- । (क) प्राविधिक परीक्षणको कार्यलाई आयोजनाको अभिन्न कार्यको रुपमा राखे वा नराखेको, । (ख) आयोजनाको डिजाइन उपयुक्त भए वा नभएको, । (ग) आयोजनाबाट अपेक्षित उपलब्धी हासिल हुन सक्ने वा नसक्ने, । (घ) आयोजनाको प्रभावकारिता र दिगोपना भए वा नभएको, । (ङ) आयोजनाको प्रारूप तयारी तथा सम्भाव्यता अध्ययन, सेवा, वस्तु वा निर्माण सामग्रीको खरीद तथा प्रयोग र आयोजनाको कार्यान्वयन गर्दा सार्वजनिक निर्माण निर्देशिका वा अन्य प्रचलित कानूनले तोकेको तरिका र गुणस्तर बमोजिम भए वा नभएको, । (च) आयोजनाको लागि गरिएको बजेट व्यवस्था र निकासा ठीक भए वा नभएको, । (छ) आयोजनाको लक्ष्य निर्धारण भए वा नभएको र लक्ष्य निर्धारण भएकोमा तदनुरूप काम भए वा नभएको, । (ज) निर्धारित समयमै आयोजनाको काम शुरु भए वा नभएको, । (झ) आयोजना अन्तर्गत सम्पन्न हुने वा भएका कार्यहरूले अपेक्षकृत सेवा दिन सक्ने नसक्ने, । (ञ) आयोजना सम्पन्न गर्नको लागि समय तालिका भए वा नभएको र समय तालिका भए सो अनुरूप कार्य प्रगति भए वा नभएको, । (ट) आयोजना सम्पन्न गर्न र गुणस्तर कायम राख्ने सम्बन्धमा आयोजना सम्बन्धी करारमा आवश्यक व्यवस्था भए वा नभएको, । (ठ) निर्माण कार्य अनुमानित लागत अनुरूप सम्पन्न भए वा नभएको, । (ड) आयोजना उद्देश्य अनुरूप कार्यान्वयन भए वा नभएको, ।
राष्ट्रिय सतर्कता केन्द्र (कार्य सञ्चालन) नियमावली २०६५ (National Vigilance Centre (Operation Regulation, 2008)

(ट) आयोजना सम्पन्न गर्न र गुणस्तर कायम राख्ने सम्बन्धमा आयोजना सम्बन्धी करारमा आवश्यक व्यवस्था भए वा नभएको, । (ठ) निर्माण कार्य अनुमानित लागत अनुरूप सम्पन्न भए वा नभएको, । (ड) आयोजना उद्देश्य अनुरूप कार्यान्वयन भए वा नभएको, । (ढ) आयोजना सम्पन्न भएपछि सोको सञ्चालन तथा मर्मत सम्भारको लागि आर्थिक तथा भौतिक व्यवस्था भए वा नभएको । (२) केन्द्रले उपनियम (१) बमोजिम कुनै आयोजनाको प्राविधिक परीक्षण गर्दा देखिएका कमी कमजोरीलाई तत्काल सुधार गर्न र भविष्यमा सञ्चालन हुने अन्य आयोजनामा त्यस प्रकारको कमी कमजोरी हुन नदिनको लागि आवश्यक व्यवस्था गर्नको लागि सरकारी कार्यालय वा सार्वजनिक संस्थाको माथिल्लो निकायमा लेखी पठाउनेछ । १५. प्राविधिक परीक्षक सम्बन्धी व्यवस्था: (१) केन्द्रले आयोजनाको प्राविधिक परीक्षण गराउनको लागि देहाय बमोजिमका योग्यता भएका व्यक्तिहरू मध्येबाट एक सूची तयार गर्नेछ:- । (क) मान्यता प्राप्त शिक्षण संस्थाबाट इन्जिनियरिङ्ग विषयमा कम्तीमा स्नातक तह उत्तीर्ण गरी इन्जिनियरिङ्ग क्षेत्रमा कम्तीमा १० वर्ष सेवा वा व्यवसाय गरेको, । (ख) नेपाल इन्जिनियरिङ्ग परिषद्मा दर्ता भएको, । (ग) प्रचलित कानून बमोजिम प्राविधिक परीक्षक हुन अयोग्य नठहरिएको । (२) केन्द्रले उपनियम (१) बमोजिमको सूचीमा नाम समावेश भएका व्यक्तिहरूलाई प्राविधिक परीक्षण सम्बन्धी तालिमको व्यवस्था गर्न सक्नेछ । (३) केन्द्रले आयोजनाको प्राविधिक परीक्षण गर्नको लागि कुनै प्राविधिक परीक्षकलाई खटाउन सक्नेछ । त्यसरी खटाउँदा उपनियम (१) बमोजिमको सूचीमा नाम समावेश भएका मध्ये उपनियम (२) बमोजिम तालिम लिएका व्यक्तिहरू मध्येबाट खटाउनु पर्नेछ । (४) उपनियम (३) बमोजिम खटिएको प्राविधिक परीक्षकको कार्यक्षेत्रगत शर्त निजसँग गरिएको करारनामामा उल्लेख भए बमोजिम हुनेछ । (५) केन्द्रले आवश्यक देखेमा प्राविधिक परीक्षकका साथ केन्द्रका कुनै कर्मचारी वा विषयगत दक्षता भएका अन्य व्यक्तिलाई समेत खटाउन सक्नेछ । १६. विवरण पेश गर्न लगाउन वा सोधपुछ गर्न सक्ने: (१) नियम १५ बमोजिम खटिएको प्राविधिक परीक्षकले प्राविधिक परीक्षण गर्ने सिलसिलामा आयोजना प्रमुखलाई आवश्यक कागजात वा विवरण पेश गर्न लगाउन वा त्यस्तो प्रमुख वा आयोजनासँग सम्बन्धित अन्य कर्मचारी वा व्यक्तिको लिखित स्पष्टीकरण लिन वा सोधपुछको लागि निजलाई केन्द्र समक्ष उपस्थित गराउन सक्नेछ । (२) उपनियम (१) बमोजिम आयोजनाको प्रमुख वा अन्य कुनै कर्मचारी वा व्यक्ति उपस्थित नभएमा केन्द्रले निजलाई उपस्थित गराउनको लागि सम्बन्धित निकाय समक्ष लेखी पठाउन सक्नेछ । (३) उपनियम (२) बमोजिम लेखी आएमा सम्बन्धित निकायले समेत त्यस्तो आयोजनाको प्रमुख वा अन्य कुनै कर्मचारी वा व्यक्तिलाई केन्द्र समक्ष उपस्थित गराउनु पर्नेछ । १७. निरीक्षण गर्न सक्ने: प्राविधिक परीक्षकले आयोजनाको प्राविधिक परीक्षणको सिलसिलामा सम्बन्धित आयोजनाको कार्यालय वा निर्माणस्थल, निर्माण व्यवसायीको निर्माण सामग्री उत्पादन वा सङ्कलन गर्ने स्थल, आयोजनासँग सम्बन्धित मेसिनरी औजार तथा आयोजनाको प्रयोगशाला समेतको निरीक्षण गर्न सक्नेछ ।